༄༅། །རྡོ་རྗེ་མཁའ་འགྲོའི་དཀྱིལ་ཆོག་སོགས་
བཞུགས་སོ། །

HI

༄༅། །རྡོ་རྗེ་མཁའ་འགྲོའི་དཀྱིལ་འཁོར་དུ་དབང་སྐུར་བའི་
ཆོ་ག་བཞུགས་སོ། །
ད་ནི་བདེ་མཆོག་རྡོ་རྗེ་མཁའ་འགྲོའི་དཀྱིལ་འཁོར་དུ་དབང་སྐུར་བའི་ཆོ་ག་བརྗོད་པར་
བྱ་སྟེ། དེ་ལ་སྦྱོར་བ་དང་། དངོས་གཞི་དང་། རྗེས་ཀྱི་ཆོ་གའོ། །སྦྱོར་བ་ལ་གསུམ་སྟེ། སྔོན་དུ་
བསྙེནཔའི་ཆོ་ག་དང་། སའི་ཆོ་ག་དང་། སྟ་གོན་གྱི་ཆོ་གའོ། །བསྙེན་པ་ལ་གཉིས་ཏེ། སྤྱིའི་
བསྙེན་པ་དང་། ཁྱད་པར་གྱི་བསྙེན་པ་དང་། སློབ་མ་བཟུང་བའོ། །སྤྱིའི་བསྙེན་པ་ལ་ཡང་།
རྒྱས་པ་དཀྱིལ་འཁོར་འཁོར་ལོ་ཡོངས་སུ་རྫོགས་པའི་བསྙེན་པ་དང་། འབྲིང་བོ་ལྷ་ལྔ་མ་ལ་
སོགས་པའི་བསྙེན་པ་དང་། བསྡུས་པ་དཔའ་བོ་གཅིག་པའི་བསྙེན་པ་སྟེ། དེ་རེ་རེ་ལ་ཡང་།
རྡུལ་ཚོན་ནམ་རས་བྲིས་སོགས་ལ་བརྟེན་པ་དང་མ་བརྟེན་པ་གཉིས་གཉིས་སུ་འགྱུར་རོ། །ཁྱད་
པར་གྱི་བསྙེན་པ་ནི། གཙོ་བོ་དང་། ལས་སྔགས་དང་། ཡེ་ཤེས་དབབ་པའི་བསྙེན་པ་ལ་སོགས་
པའི་དེ་ཐམས་ཅད་ཡང་རབ་འབྲིང་ཐ་མ་སྟེ། མཚན་མའི་བསྙེན་པ་དང་། དུས་ཀྱི་བསྙེན་པ་
དང་། གྲངས་ཀྱི་བསྙེན་པའོ། །དེ་ལ་མཚན་མ་ནི་རབ་ལྷག་པའི་ལྷ་འགྲུབ་པ་དང་། མཐོང་བ་
དང་། དངོས་གྲུབ་ཅི་རིགས་པ་བསྩལ་བ་ལ་སོགས་པ་དང་། འབྲིང་རྨི་ལམ་
་དང་། འབྲིང་རྨི་ལམ་དུ་དེ་ལྟར་གྱུར་པ་
འབའ་ཞིག་འབྱུང་བ་དང་། ཐ་མ་སྐུ་གཟུགས་གཡོ་བ་དང་། འབར་བ་དང་། འཐུལ་བ་དང་། དྲོ་
བ་ལ་སོགས་པ་འབྱུང་བའོ། །དུས་ནི་ཟླ་བ་དྲུག་དང་། གསུམ་དང་། གཅིག་དང་། ཞག་བདུན་
,,
ལ་སོགས་པའོ། །གྲངས་ནི་དུང་ཕྱུར་ལ་སོགས་པ་དང་། ས་ཡ་ལ་སོགས་པ་དང་གཙོ་བོའི་འབུམ་

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
དང་། འཁོར་གྱི་ཁྲི་ལ་སོགས་པའོ། །དེ་ལ་ཡང་མཚན་མ་ནི་དངོས་གྲུབ་ཀྱི་བསྙེན་པ་ཡིན་ལ།
གྲངས་ནི་དཀྱིལ་འཁོར་དུ་སློབ་མ་དབང་སྐར་བ་ལ་སོགས་པའི་ལས་ཀྱི་བསྙེན་པ་ཡིན་ཞིང་།
དུས་ནི་གཉིས་ཀའི་ཅི་རིགས་པའོ། །དེ་ནས་སློབ་མ་གཟུང་བ་ནི། དེ་ལྟར་བསྙེན་པའི་བླ་མ་
མཚན་ཉིད་དང་ལྡན་པ་ལ། སློབ་མ་མཚན་ཉིད་དང་ལྡན་པས་ཕྱག་འཚལ་ཏེ་མནྜལ་ཕུལ་ནས་
པུས་བཙུགས་ཤིང་མེ་ཏོག་དང་བཅས་པའི་ཐལ་མོ་སྦྱར་ནས་བླ་མ་རིན་པོ་ཆེ་བདག་ལ་རྡོ་རྗེ་
མཁའ་འགྲོའི་དབང་སྐུར་བསྩལ་དུ་གསོལ། ཅེས་པ་ལ་སོགས་པར་གསོལ་བ་གདབ་པར་བྱའོ། །
དེ་ནས་བླ་མས་སློབ་མ་ལ་ཡོ་བྱད་རྣམས་ཚོགས་སམ་ཞེས་དྲིས་ཤིང་ཅུང་ཟད་མ་ཚོགས་
ཞེས་ཟེར་ན། དེའི་རྐང་མཐིལ་དུ་རླུང་གི་དཀྱིལ་འཁོར་གཞུའི་དབྱིབས་ཅན། ལྟེ་བར་མེའི་
དཀྱིལ་འཁོར་གྲུ་གསུམ་འབར་བ། དེའི་སྟེང་དུ་ཉི་མ་ལ་གནས་པའི་ཨཾ་དམར་བོ་རླུང་གི་བསྐྱོད་
པའི་མེ་ལྕེའི་ཕྲེང་བ་སྙིང་གའི་བར་དུ་འབར་བས། སྙིང་གའི་མ་སྣེར་པཾ་ལས་བྱུང་བའི་སྡིག་པའི་
རང་བཞིན་ཤ་ཟའི་གཟུགས་མདོག་སྔོ་ཞིང་རྣམ་པར་འགྱུར་ལ་རླིག་པ་འཕྱང་བ་སྙིང་ག་ནས་སྣ་
སྒོའི་ལ
་ལམ་ནས་ཕྱུང་ལ། དེ་ནས་ལྐོག་མའི་ཀྵ་ཡིག་ལས། བཅོམ་ལྡན་འདས་ཟ་བྱེད་རྡོ་རྗེ་མཁའ་
འགྲོ་སྔོན་པོ་གཅེར་བུ་སྐྲ་གྲོལ་བ། ཞལ་དྲུག་ཕྱག་བཅུ་གཉིས་པ། རྩ་ཞལ་སྔོན་པོ། གཡས་དུད་
གཡོན་ལྗང་གུ། རྒྱབ་ཞལ་གཉིས་དམར་བ་དང་ལྗང་སེར། སྟེང་ཞལ་བོང་བུའི་རྣམ་པ་ཐལ་
ཁའམ་སྤྲིན་མདོག སྤྱན་གསུམ་གསུམ་པ། ཕྱག་དང་བོ་གཉིས་རྡོ་རྗེ་དང་དྲིལ་བུ་འཛིན་པས་
ཡུམ་ལ་འཁྱུད་པ། དེ་འོག་གཡས་གཡོན་རྣམས་ན་ཐོད་པ་དང་ཁ་ཊཱཾ་ག་ཚངས་པའི་པགས་པ།
མདུང་དང་ཅང་ཏེའུ། ཞགས་པ་དང་གྲི་གུག མགོ་བོ་དང་རལ་གྲི་བསྣམས་པ། ཞབས་གཡས་
རྐྱང་གི་འཇིགས་བྱེད་དང་དུས་མཚན་བསྣམས་པའམ། ཡང་ན་ཞལ་གཅིག་ཕྱག་གཉིས་པ་རྡོ་རྗེ་
དང་དྲིལ་བུ་ཐུགས་ཀར་འཛིན་པ། སྣ་ཚོགས་རྡོ་རྗེས་དབུ་ལ་བརྒྱན་པ།མཚོག་མ་ལ་ཟླ་བ་ཕྱེད་
2

༄༅། །རྡོ་རྗེ་མཁའ་འགྲོའི་དཀྱིལ་ཆོག་སོགས་བཞུགས་སོ། །
༼ཧེ༽
དང་ལྡན་པ། སྐྲ་མཚམས་ལ་ཐོད་པའི་ཕྲེང་བས་མཛེས་པ། ཕྱག་རྒྱ་དྲུག་གིས་བརྒྱན་པ། མི་
མགོའི་ཕྲེང་བའི་དོ་ཤལ་འཕྱང་བ། སྟག་གི་པགས་པའི་ཤམ་ཐབས་ཅན། གར་གྱི་ཉམས་དགུ་
དང་ལྡན་པ། ཁ་སྒོ་ནས་ཕྱུང་སྟེ། མདུན་དུ་འདུག་ནས། ཨོྃ་བཛྲ་ཌཱ་ཀི་ནི་ཁ་ཁ། ཁ་ཧི་ཁ་ཧཱི།
སརྦ་པཱ་པཾ་ད་ཧ་ན། བྷསྙི་ཀུ་རུ་ཧཱུཾ་ཧཱུཾ་ཕཊ། ཅེས་པས་སྡིག་པ་ཟོས་པར་བསམ་མོ། །དེ་ནས་སློབ་
མ་ཧཱུཾ་ལས་བདུད་རྩི་འཁྱིལ་བའམ། ཁཎྜ་རོ་ཧར་བསྐྱེད་ནས། རང་གི་སྙིང་གའི་ཧཱུཾ་གི་འོད་ཟེར་
ལས་བྱུང་བའི་རྡོ་རྗེའི་གོ་ཆས་ལུས་ཐམས་ཅད་རྒྱས་བཏབ་སྟེ། ལས་སྔགས་ཀྱི་མཐར་བཛྲ་རཀྵ་
རཀྵ་སྭཱ་ཧཱ། ཞེས་པས་བསྲུང་བ་དགོད་པར་བྱ་སྟེ། ཁྱོད་རང་ཡོ་བྱད་འདི་རྣམས་ཚོགས་པར་
གྱིས་ཤིག ཁོས་བསྙེན་པ་གསོས་ཏེ་ཁྱོད་ལ་དབང་སྦྱིན་པར་བྱའོ། །ཞེས་ཁས་བླངས་ནས།
སླར་ཡང་དམ་ཚིག་ཉམས་པ་ལ་སོགས་པ་སྤང་བའི་ཕྱིར་དང་། བྱིན་གྱིས་བརླབ་པ་ཁྱད་པར་དུ་
བྱ་བའི་ཕྱིར། བསྙེན་སྒྲུབ་ཅི་ནུས་སུ་བྱའོ། །གཉིས་པ་སའི་ཆོ་ག་ལ་བཞི་སྟེ། ས་བརྟག་པ་དང་།
ས་བསླང་བ་དང་། སྦྱང་བ་དང་། གཟུང་བའོ། །
དང་བོ་ནི་དཀྱིལ་འཁོར་གྱི་ཁང་བ་རྙིང་བར་ས་ཆོག་རྒྱས་པ་འདི་མི་དགོས་ལ། དྲང་སྲོང་
་་
གི་གནས་ལ་སོགས་པར་ཡང་བརྟག་པ་དང་། ས་སྦྱང་བ་རྒྱས་པ་མི་དགོས་ཤིང་དེ་ལས་གཞན་
པའི་གནས་མ་དལ་བ་ལ་སོགས་པ་ས་ཆོག་ཚང་བ་དགོས་པའི་སར། བྱང་ཤར་དུ་གཞོལ་བ་ལ་
སོགས་པ་ལས་དང་རྗེས་སུ་མཐུན་པའི་གཟུགས་སྒྲ་དྲི་རོ་དང་ལྡན་པའི་གནས་བཙལ་ཏེ། ཡོན་
ཐམས་ཅད་མ་ཚང་ཡང་ཤས་ཆེ་བ་དང་ལྡན་པའམ། ཡིད་དང་མཐུན་པའི་གནས་སུ་པུས་
ནུབ་ཙམ་ལ་སོགས་པ་ཅི་རིགས་པར་ལྟོ་འཕྱེ་བརྟགས་ནས་བརྐོས་ཏེ། དེ་ལ་ལྟོ་འཕྱེ་བརྟག་པ་ནི།
གཟའ་ཉི་མ་རྒྱུ་བའི་སྟོན་ཟླ་ཐ་ཆུང་ལ་སོགས་པའི་ཟླ་བ་གསུམ་གསུམ་ལ་རིམ་པ་བཞིན་ཤར་ལྷོ་
ནུབ་བྱང་དུ་མགོ་བོ་ལྟ་ཞིང་ལྷོ་ལ་སོགས་པར་ཕྱོགས་ཏེ་ཉལ་བས་དེའི་ལྟོ་བའི་ཐད་ནས་ས་བརྐོ་
3

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
བར་བྱའོ། །དེ་ནས་ས་དེ་ཉིད་ཀྱི་བསྐང་བས། མཐོ་ན་བཟང་། མཉམ་ན་འབྲིང་། དམའ་ན་ངན་
པས། སྤང་བའམ། ཡང་དོད་དེ་མཐོ་གང་ཙམ་དུ་བྲུས་ནས་འཐས་པར་བཅགས་ལ་ཆུས་བཀང་
སྟེ། གོམ་པ་བརྒྱར་ཕྱིན་ནས་ལོག་སྟེ་བལྟས་པས་གང་ན་རབ། བྲི་ན་འབྲིང་། སྐམ་ན་ངན་པས་
སྤང་བའམ། ཡང་ན་ཞི་བའི་སྦྱིན་སྲེག་ཚུལ་བཞིན་དུ་བྱས་ཏེ། མེ་པྲ་བལྟས་པས། བཟང་ན་བྱ་
ཞིང་། ངན་ན་སྤང་བའམ། ཡང་ན་དྲག་པོའི་སྦྱིན་སྲེག་ཚུལ་བཞིན་དུ་བྱས་ཏེ། ཕྱི་ནང་གི་རླུང་
བལྟས་ཀྱང་བརྟག་ཅིང་། བཟང་ན་བྱ་ལ། ངན་ན་སྤང་བར་བྱའོ། །བསླང་བ་ནི། ཡུལ་དེའི་བདག་
པོ་ལ་དཀྱིལ་འཁོར་གྱི་དོན་དུ་ས་འདི་སྩོལ་ཅིག་ཅེས་བྱས་ཏེ་ས་སློང་ཞིང་། འབྱུང་བོ་དང་གཞི་
བདག་ལ་སྔོན་འགྲོའི་གཏོར་ཆོག་ལྟར་གཏོར་མ་བྱིན་ཏེ། དཀྱིལ་འཁོར་གྱི་དོན་དུ་ས་འདི་
བདག་ལ་སྩོལ་ཅིག་ཅེས་བྱས་ཏེ་ས་བསླང་བར་བྱའོ། །གལ་ཏེ་མ་གྲུབ་ན་སྔོན་འགྲོའི་སྐབས་ཀྱི་
གཏོར་མ་ཙམ་གྱིས་ཀྱང་འདིའི་བྱ་བ་འགྲུབ་པ་ཡིན་ནོ། །སྦྱང་བ་ནི། རྩ་བའི་དཀྱིལ་འཁོར་ཉིས་
འགྱུར་གྱི་གྱོ་མོ་དང་། གསེག་མ་དང་། རུས་པ་ལ་སོགས་པའི་སྐྱོན་བསལ་ལ། རིན་པོ་ཆེའི་
གཏེར་བཅུག་སྟེ། ལས་དང་མཐུན་པའི་སས་བསྐང་ལ། ལས་ཐམས་ཅད་པའི་སྤོས་ཆུ་བཏབ་
ཅིང་། འཐས་པར་བཅགས་ཏེ། ངོས་བསྙམས་ནས། བ་བྱུང་ལྔ་ས་ལ་མ་ལྷུང་བ་དང་། དུར་ཁྲོད་
ཀྱི་སོལ་བ་བདུད་རྩིས་བསྔགས་པའི་དྲི་བཟང་གིས་བྱུག་པར་བྱའོ། །འབྱོར་པར་གྱུར་ན་འཐས་
པར་བཅགས་པའི་སྟེང་དུ་རྡུལ་ཚོན་གྱི་རྩ་བའི་དཀྱིལ་འཁོར་བཞི་འགྱུར་གྱི་ཚད་དང་ལྡན་པས་
མཚན་ཉིད་ཐམས་ཅད་རྫོགས་པའི་དཀྱིལ་འཁོར་གྱི་ཁང་བ་བཞེང་བར་བྱའོ། །དེ་ཙམ་མ་ནུས་
ན་ཡང་རང་ཉིད་ལྷའི་ང་རྒྱལ་དང་ལྡན་པར་བྱ་སྟེ། ༀ་བྷུ་ཁཾ ཞེས་པ་ས་ནམ་མཁའི་རང་བཞིན་
དུ་བསྒོམས། ༀ་ལཾ་ཧཱུྃ༔ཞེས་པས་སརྡོ་རྗེའི་རང་བཞིན་དུ་བསྒོམས། ཨོཾ་མེ་དི་ནི་བཛྲཱི་བྷ་ཝ་བཛྲ་
བྷན་དྷ་ཧཱུཾ། ཞེས་པས་རྡོ་རྗེ་བསྡམས་པས་བྱིན་གྱིས་བརླབ་པར་བྱའོ། །དེ་ཡང་མི་ནུས་ན་ཧཱུཾ་ཞེས་

༄༅། །རྡོ་རྗེ་མཁའ་འགྲོའི་དཀྱིལ་ཆོག་སོགས་བཞུགས་སོ། །
༼ཧེ༽
བཟླས་ཤིང་། ཕྱོགས་ཐམས་ཅད་མཉམ་པ་ཉིད་དུ་བསྒོམ་པར་བྱའོ། །གཟུང་བ་ནི་གནས་ཁང་
ཕྱག་དར་བྱ་ཞིང་། བླ་ཡོལ་དང་རྟེན་མཆོད་བཀྲམ། རྡོ་རྗེ་དང་དྲིལ་བུ་ལ་སོགས་པའི་ཡོ་བྱད་
རྣམས་བཀོད་ཅིང་ལེགས་པར་བཤམས་ནས། དཀྱིལ་འཁོར་གྱི་སའི་དབུས་སུ། . ཆས་གོས་
དམར་བོ་དང་། ཧེ་རུ་ཀའི་རྒྱན་སྣ་ཚོགས་ཀྱིས་བརྒྱན་ཏེ། ཁ་ལྷོར་ཕྱོགས་ནས། སྔོན་འགྲོའི་
གཏོར་མ་མཁའ་འགྲོ་སྤྱི་གཏོར་གྱི་ཆོ་གས་བཏང་སྟེ། སྒྲུབ་ཐབས་ནས་འབྱུང་བ་ལྟར། མངོན་
རྟོགས་མཆོད་བསྟོད་ཀྱི་བར་རྫོགས་པར་བསྒོམས་ནས་རང་ཉིད་ཧེ་རུ་ཀའི་ང་རྒྱལ་འཛིན་པ་ལ་
རྣམ་པར་སྣང་མཛད་ལ་སོགས་པའི་ང་རྒྱལ་འཛིན་པའི་སློབ་མ་བཞིས་རྡོ་རྗེ་དྲིལ་བུ་བཟུང་སྟེ།
མཆོད་བསྟོད་དང་མཎྜལ་འབུལ་བ་སོ་སོར་སྔོན་དུ་འགྲོ་བའི་སྒོ་ནས། དཀྱིལ་འཁོར་ཀུནགྱི་
གཙོ་བོ་ཆེ། །མཁའ་འགྲོ་མ་ཡི་དྲ་བ་སྡོམ། །དཔལ་ལྡན་ཁྲག་འཐུང་དཀྱིལ་འཁོར་ནི། །མགོན་
པོ་ཆེན་པོས་བཤད་དུ་གསོལ། །ཅེས་པས་གསོལ་བ་གདབ་པར་བྱའོ། །དེ་ནས་རང་ཉིད་སྙིང་
གའི་འོད་ཀྱིས་དཀྱིལ་འཁོར་ལུས་ལ་བསྡུས་ཏེ། རང་རྡོར་སེམས་ཕྱག་གཉིས་པའི་སྐུར་གསལ་
བས། དཀྱིལ་ཀྲུང་བཤིག་ལ་སྙེམ་པ་དང་བཅས་པས་ལངས་ཏེ། འགྲོ་བ་རྣམས་སྙིང་རྗེས་བལྟས་
ནས། སླར་ཡང་རང་ཉིད་ཧཱུཾ་ཞེས་བརྗོད་པས་ཧཱུཾ་མཛད་ཞལ་གསུམ་ཕྱག་དྲུག་པར་གྱུར་ཏེ། དེའི་
སྙིང་གར་ཧྭ་ལས་ཁྲོ་བོའི་སྤྲིན་བྱུང་ནས། དེ་རྣམས་ཀྱིས་ཕྱོགས་བཅུའི་དེ་བཞིན་གཤེགས་པ་
ཡབ་ཡུམ་འཁོར་དང་བཅས་པ་རྣམས་ལ། ཁྱེད་རྣམས་ཀྱི་བྱིན་གྱིས་བརླབས་པའི་གནས་སུ་
དགོངས་པ་མཛད་དེ། རྡོ་རྗེ་སློབ་དཔོན་སློབ་མ་དང་བཅས་པ་བསྲུང་མཛད་དུ་གསོལ། ཅེས་
བསྐུལ་བས་དེ་བཞིན་གཤེགས་པ་ཡབ་ཡུམ་འཁོར་དང་བཅས་པ་ཐམས་ཅད་བྱོན་ཏེ། རང་གི་
སྙིང་གའི་ཟླ་བའི་རྡོ་རྗེར་འདུས་ནས། ཧཱུཾ་གི་ངོ་བོས་གནས་ཏེ། མི་ཤིགས་པའི་འོད་ཟེར་གྱིས་
རང་གི་ཕུང་ཁམས་སྐྱེ་མཆེད་ཐམས་ཅད་ཁྱབ་སྟེ། རྡོ་རྗེའི་གོ་ཆ་བརྟན་པོར་བྱས་ནས། སློབ་མ་
5

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
རྣམས་ལ་ཡང་དེ་བཞིན་དུ་བྱའོ། །དེ་ནས། ༀ་ཨཿཧཱུཾ་ཞེས་བརྗོད་དེ། དེ་བཞིན་གཤེགས་པ་
ཐམས་ཅད་སྐུ་དང་གསུང་དང་ཐུགས་རྡོ་རྗེ་མི་ཕྱེད་པའི་ང་རྒྱལ་དང་ལྡན་པས་ལག་པ་གཉིས་
པད་ཀོར་བྱེད་ཅིང་རྡོ་རྗེ་གསོར་བ་དང་དྲིལ་བུ་དཀྲོལ་ལ་རྐང་མཐིལ་ཧཱུཾ་ལས་རྡོ་རྗེ་འབར་བར་
བྱས་ཏེ། རྡོ་རྗེའི་གོམ་སྟབས་ཀྱིས་གར་བྱེད་ཅིང་ཧཱུཾ་ཞེས་དྲག་ཏུ་སྒྲོག་པ་དང་བཅས་པས་དབང་
ལྡན་ནས་བརྩམས་ཏེ་སློབ་མ་རྣམས་དང་ལྷན་ཅིག་གཡོན་བསྐོར་བྱས་ནས་དབུས་སུ་སོང་སྟེ་
ལྷོར་བལྟས་ནས་མཉམ་པའི་རྐང་སྟབས་བྱ་ཞིང་། གར་དང་བཅས་པར་ལྷ་དང་ལྷ་མིན་གསང་
བར་བཅས། །ལུས་སྤྲུལ་ལ་སོགས་གང་ཅིའང་རུང༌། །བགེགས་ཀྱི་ཚོགས་རྣམས་གཞན་དུ་
དེངས། །ང་ནི་དཔལ་ལྡན་རྡོ་རྗེའི་སྟོབས། །སྲུང་བའི་འཁོར་ལོ་སྦྱོར་བ་བོ། །རྡོ་རྗེ་བདག་པོའི་
སྐུ་ཡི་ནི། །ལུས་གསུམ་ལས་སྐྱེས་དགྱེས་པར་བྱ། །གལ་ཏེ་ཁ་ཅིག་བདག་ལ་འདའ། །རྣམ་པར་
བརླག་འགྱུར་གཞན་དུ་མིན། །ཞེས་པ་དང་། ཧཱུཾ་བཞི་བའི་སྔགས་བརྗོད་དེ། གུ་གུལ་གྱིས་བདུག
ཡུངས་དཀར་གྱིས་བྲབ་ཅིང་། རོལ་མོའི་སྒྲ་དྲག་ཏུ་བྱའོ། །དེ་ནས་སླར་ཡང་རྡོ་རྗེའི་འགྲོས་ཀྱི་
ལྷོར་གཡོན་བརྐྱངས་ཤར་དུ་གཡས་བརྐྱངས་བྱང་དུ་ཟླུམ་པོ་ནུབ་ཏུ་ས་ག་རྣམས་བྱས་ཏེ། དེ་
དག་གི་ཚེ་གར་གྱི་ཉམས་དགུ་དང་ལྡན་པས། རིམ་པ་ལྟར་དབྱུག་པ་དང་། ཐོ་བ་དང་། རལ་གྲི་
དང་། མདའ་གཞུའི་ཕྱག་རྒྱ་རྣམས་གར་གྱི་སྦྱོར་བས་བསྟན་ཏེ། ལག་པའི་རྡོ་རྗེ་མཚོན་ཆ་
རབ་ཏུ་འབར་བའི་ཁྲོ་བོའི་ཚོགས་ཀྱིས་སྤྲོ་ན་མཐའ་ཡས་པ་སྤྲོས་ནས་མཚོན་ཆའི་འཕྲུལ་འཁོར་
གྱི་སེར་བ་ཕྱོགས་བཅུ་ཐམས་ཅད་གོ་མཚམས་མེད་པར་འབེབས་པས། བདུད་དང་བགེགས་
རྣམས་མ་ལུས་པ་ཕྲ་རབ་ཙམ་མེད་པར་བརླག་པར་བྱའོ། །
ལས་
དེ་ནས་ས་གཟུང་བ། བགེགས་མེད་པར་བྱ་བའི་ཕྱིར། སེང་ལྡེང་ལ་སོགས་པའི་ཕུར་བ་
སོར་བརྒྱད་པ། སྟོད་ཁྲོ་བོའི་གཟུགས་ཅན་ཚོན་སྣ་ལྔའི་སྐུད་པའི་དཀྲིས་ཤིང་། མེ་ཏོག་དམར་
6

༄༅། །རྡོ་རྗེ་མཁའ་འགྲོའི་དཀྱིལ་ཆོག་སོགས་བཞུགས་སོ། །
ཧེ
བོའི་ཕྲེང་བ་བཏགས་ལ། སྣོད་གསར་བར་འབྲུ་ལ་སོགས་པ་ལ་བཙུགས་ཏེ་བཞག་ནས་སྙིང་གའི་
ཧཱུཾ་ལས་ཁ་གདོང་ལ་སོགས་པ་སྟོད་ཁྲོ་བོའི་གཟུགས་ཅན་སྨད་རྡོ་རྗེ་རྩེ་གཅིག་པའི་རྣམ་པ་
ཕྱོགས་བཅུར་སྤྲོས། དེ་ནས་འགྱིང་ཞིང་རབ་ཏུ་ཁྲོ་བ་དང་བཅས་པར། ཨོཾ་བཛྲ་ཌཱ་ཀི་ནི་སརྦ་
བིདྱཱན་ཨུཙཱ་ཊ་ཡེ་ཀི་ལ་ཡ་ཧཱུྃ་ཕཊ། ཅེས་པས་ཐོག་བབས་པ་ལྟར་བགེགས་རྣམས་ཀྱི་སྙིང་ཕུག་
ནས་འོད་གསལ་བའི་གནས་ཐོབ་པར་བལྟས་ཏེ།
ཕྱོགས་གཡོན་དང་མཚམས་གཡས་སྐོར་དང་།
སྟེང་གི་ཕུར་བ་ཤར་དང༌། འོག་གི་ཕུར་བ་ནུབ་ཏུ་གདབ་པར་བྱའོ། །དེ་ནས། ཕུར་བ་ལ་མཆོད་
བསྟོད་དང་ལས་བཅོལ་བྱས་ནས། ཆོས་ཐམས་ཅད་ལོགས་ན་མེད་ལ། སེམས་ཀྱང་སྟོང་ཉིད་
ནམ་མཁའ་ལྟ་བུ་ཡིན་པས་དེ་ཁོ་ནར་བགེགས་ཐམས་ཅད་བྲལ་བ་ཡིན་ནོ། །ཞེས་བསྒོམས་ཏེ།
ཧཱུཾ་གི་འོད་ཀྱིས། འོག་ཐམས་ཅད་རྡོ་རྗེའི་ས་གཞི། སྟེང་